SL Uradni list Evropske unije L 238/7

ODLOČBA KOMISIJE

z dne 5. septembra 2005

o dodelitvi uvoznih kvot za nadzorovane snovi za obdobje od 1. januarja do 31. decembra 2005 v skladu z Uredbo (ES) št. 2037/2000 Evropskega parlamenta in Sveta

(notificirano pod dokumentarno številko K(2005) 2036)

(Besedila v angleškem, francoskem, grškem, italijanskem, nemškem, nizozemskem, poljskem, slovenskem in španskem jeziku so edina verodostojna)

(2005/647/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe (ES) št. 2037/2000 Evropskega parlamenta in Sveta z dne 29. junija 2000 o snoveh, ki tanjšajo ozonski plašč (1), in zlasti člena 7 Uredbe,

ob upoštevanju naslednjega:

(1) Količinske omejitve za dajanje nadzorovanih snovi v promet v Skupnosti so določene v členu 4 Uredbe (ES) št. 2037/2000 in Prilogi III k Uredbi.

(2) Člen 4(2)(i)(d) Uredbe (ES) št. 2037/2000 prepoveduje vsakemu proizvajalcu in uvozniku, da metil bromid daje v promet ali ga uporablja zase po 31. decembru 2004. Člen 4(4)(i)(b) dovoljuje odstopanje od te prepovedi, če se metil bromid uporablja za izpolnjevanje dovoljenih zahtev za nujne uporabe pri uporabnikih, določenih v členu 3(2)(ii). Količina metil bromida, dovoljenega za nujne uporabe za obdobje od 1. januarja do 31. decembra 2005, se objavi v ločeni odločbi Komisije.

(3) Člen 4(2)(iii) dovoljuje odstopanje od člena 4(2)(i)(d), če se metil bromid uvaža ali proizvaja za uporabo pri karantenskih ukrepih in predtovornih opravilih. Količina metil bromida, ki se lahko uvozi ali proizvede za te namene v letu 2005, ne sme presegati povprečja obračunske ravni metil bromida, ki ga je proizvajalec ali uvoznik dal v promet ali uporabljal pri karantenskih ukrepih in predtovornih opravilih v letih 1996, 1997 in 1998.

(4) Člen 4(3)(i)(e) Uredbe (ES) št. 2037/2000 določa skupno obračunsko raven delno halogeniranih klorofluoroogljikovodikov, ki jih proizvajalci in uvozniki smejo dati v promet ali uporabljati zase v obdobju od 1. januarja do 31. decembra 2005.

(5) Komisija je objavila obvestilo za uvoznike nadzorovanih snovi, ki tanjšajo ozonski plašč (2), v Skupnost in tako prejela izjave o nameravanem uvozu v letu 2005.

(6) Za delno halogenirane klorofluoroogljikovodike je dodelitev kvot proizvajalcem in uvoznikom skladna z določbami Odločbe Komisije 654/2002/ES z dne 12. avgusta 2002 o določitvi mehanizma za dodelitev kvot proizvajalcem in uvoznikom delno halogeniranih klorofluoroogljikovodikov za leta od 2003 do 2009 v skladu z Uredbo (ES) št. 2037/2000 Evropskega parlamenta in Sveta (3).

(7) Odločba 2004/176/ES o dodelitvi količin nadzorovanih snovi v letu 2004 je prenehala veljati 31. decembra 2004. Zaradi izkušenj, pridobljenih z navedeno odločbo in z njo povezano izdajo dovoljenj, ter zato da lahko zainteresirane družbe in izvajalci še naprej pravočasno uporabljajo sistem izdaje dovoljenj, je primerno, da se ta odločba uporablja od 1. januarja 2005.

(8) Ukrepi, predvideni s to odločbo, so v skladu z mnenjem odbora, ustanovljenega s členom 18(2) Uredbe (ES) št. 2037/2000 –

SPREJELA NASLEDNJO ODLOČBO:

Člen 1

1. Količina nadzorovanih snovi skupine I (klorofluoroogljikovodiki 11, 12, 113, 114 in 115) in skupine II (drugi popolnoma halogenirani klorofluoroogljikovodiki) v skladu z Uredbo (ES) št. 2037/2000, ki se sme v letu 2005 sprostiti v prosti promet v Skupnosti iz virov zunaj Skupnosti, je 5 644 000,00 kilogramov ODP (dejavnik škodljivosti za ozon).

2. Količina nadzorovanih snovi skupine III (haloni) v skladu z Uredbo (ES) št. 2037/2000, ki se sme v letu 2005 sprostiti v prosti promet v Skupnosti iz virov zunaj Skupnosti, je 31 584 500,00 kilogramov ODP.

3. Količina nadzorovanih snovi skupine IV (ogljikov tetraklorid) v skladu z Uredbo (ES) št. 2037/2000, ki se sme v letu 2005 sprostiti v prosti promet v Skupnosti iz virov zunaj Skupnosti, je 17 601 428,90 kilogramov ODP.

4. Količina nadzorovanih snovi skupine V (1,1,1-trikloretan), za katere velja Uredba (ES) št. 2037/2000, ki se sme v letu 2005 sprostiti v prosti promet v Skupnosti iz virov zunaj Skupnosti, je 500 060,00 kilogramov ODP.

5. Količina nadzorovanih snovi skupine VI (metil bromid), za katere velja Uredba (ES) št. 2037/2000, ki se sme v letu 2005 sprostiti v prosti promet v Skupnosti iz virov zunaj Skupnosti za karantenske ukrepe in predtovorna opravila, je 502 736,06 kilogramov ODP.

6. Količina nadzorovanih snovi skupine VI (metil bromid), za katere velja Uredba (ES) št. 2037/2000 za vse uporabe razen za karantenske ukrepe, predtovorna opravila in nujne uporabe (4), ki se sme v letu 2005 sprostiti v prosti promet v Skupnosti iz virov zunaj Skupnosti, je 1 587 656,06 kilogramov ODP.

7. Količina nadzorovanih snovi skupine VIII (delno halogenirani klorofluoroogljikovodiki), za katere velja Uredba (ES) št. 2037/2000, ki se sme v letu 2005 sprostiti v prosti promet v Skupnosti iz virov zunaj Skupnosti, je 3 157 554,752 kilogramov ODP.

8. Količina nadzorovanih snovi skupine IX (bromklorometan) v skladu z Uredbo (ES) št. 2037/2000, ki se sme v letu 2005 sprostiti v prosti promet v Skupnosti iz virov zunaj Skupnosti, je 120 612,000 kilogramov ODP.

Člen 2

1. Uvozne kvote za klorofluoroogljikovodike 11, 12, 113, 114 in 115 in druge popolnoma halogenirane klorofluoroogljikovodike se v obdobju od 1. januarja do 31. decembra 2005 dodelijo za namene in gospodarske družbe, navedene v Prilogi I k tej odločbi.

2. Uvozne kvote za halone se v obdobju od 1. januarja do 31. decembra 2005 dodelijo za namene in gospodarske družbe, navedene v Prilogi II k tej odločbi.

3. Uvozne kvote za ogljikov tetraklorid se v obdobju od 1. januarja do 31. decembra 2005 dodelijo za namene in gospodarske družbe, navedene v Prilogi III k tej odločbi.

4. Uvozne kvote za ogljikov 1,1,1-trikloretan se v obdobju od 1. januarja do 31. decembra 2005 dodelijo za namene in gospodarske družbe, navedene v Prilogi IV k tej odločbi.

5. Uvozne kvote za metil bromid se v obdobju od 1. januarja do 31. decembra 2005 dodelijo za namene in gospodarske družbe, navedene v Prilogi V k tej odločbi.

6. Uvozne kvote za delno halogenirane klorofluoroogljikovodike se v obdobju od 1. januarja do 31. decembra 2005 dodelijo za namene in gospodarske družbe, navedene v Prilogi VI k tej odločbi.

7. Uvozne kvote za bromklorometan se v obdobju od 1. januarja do 31. decembra 2005 dodelijo za namene in gospodarske družbe, navedene v Prilogi VII k tej odločbi.

8. Uvozne kvote za klorofluoroogljikovodike 11, 12, 113, 114 in 115, druge popolnoma halogenirane klorofluoroogljikovodike, halone, ogljikov tetraklorid, 1,1,1-trikloroetan, metil bromid, delno halogenirane bromofluoroogljikovodike, delno halogenirane klorofluoroogljikovodike in bromoklorometan v obdobju od 1. januarja do 31. decembra 2005 so določene v Prilogi VIII k tej odločbi.

Člen 3

Ta odločba je naslovljena na naslednje gospodarske družbe:

Agropest S.A. ul. Górnicza 12/14 PL-91-765 Łódź

Albemarle Chemicals Étang de la Gaffette Boulevard Maritime — BP 28 F-13521 Port-de-Bouc

Alcobre, SA Luis I, Nave 6-B Polígono Industrial Vallecas E-28031 Madrid

Alfa Agricultural Supplies SA 73, Ethnikis Antistaseos str, GR-152 31 Halandri, Athens

Fujifilm Electronic Materials Europe Keetberglaan 1A Haven 1061 B-2070 Zwijndrecht

Asahi Glass Europe BV World Trade Center Strawinskylaan 1525 1077 XX Amsterdam Nederland

Arkema SA Cours Michelet — La Défense 10 F-92091 Paris-La Défense

Avantec SA Boulevard Henri-Cahn — BP 27 F-94363 Bry-sur-Marne Cedex

BaySystems Iberia Pau Clarís, 196 E-08037 Barcelona

Boc Gazy ul. Pory 59 PL-02-757 Warszawa

Calorie SA 503, rue Hélène-Boucher ZI Buc — BP 33 F-78534 Buc Cedex

Caraïbes Froid SARL BP 6033 Ste-Thérèse, route du Lamentin F-97219 Fort-de-France (Martinique)

Cleanaway Ltd Airborne Close Leigh-on-Sea Essex SS9 4EL United Kingdom

Desautel SAS (FR) Parc d'entreprises — BP 9 F-01121 Montluel Cedex

Dow Deutschland Bützflethersand D-21683 Stade

DuPont de Nemours (Nederland) BV Baanhoekweg 22 3313 LA Dordrecht Nederland

Dyneon GmbH D-84504 Burgkirchen

Empor d.o.o. Leskoškova 9a SI-1000 Ljubljana

Etis d.o.o. Tržaška 333 SI-1000 Ljubljana

Eurobrom BV Postbus 158 2280 AD Rijswijk Nederland

Fenner-Dunlop BV Oliemolenstraat 2 9203 Drachten Nederland

GAL Cycle-Air Ltd 3, Sinopis Street Strovolos PO Box 28385 Nicosia Cyprus

Galco SA Avenue Carton de Wiart 79 B-1090 Brussels

Galex SA BP 128 F-13321 Marseille Cedex 16

Great Lakes Chemical (Europe) Ltd Halebank Widnes Cheshire WA8 8NS United Kingdom

Tazzetti Fluids S.r.l. Corso Europa n. 600/a I-10088 Volpiano (TO)

Harp International Ltd Gellihirion Industrial Estate Rhondda Cynon Taff Pontypridd CF37 5SX United Kingdom

Honeywell Fluorine Products Europe BV Kempenweg 90 Postbus 264 6000 AG Weert Nederland

Ineos Fluor Ltd PO Box 13 The Heath Runcorn Cheshire WA7 4QF United Kingdom

Laboratorios Miret, SA (LAMIRSA) Géminis, 4. Pol. Ind. Can Parellada E-08228 Les Fonts de Terrassa (Barcelona)

Linde Gaz Polska ul. J. Lea 112 PL-30-133 Kraków

Matero PO BOX 51744 3508 Limassol Cyprus

Mebrom NV Assenedestraat 4 B-9940 Rieme Ertvelde

Phosphoric Fertilizers Industry S.A. Thessaloniki Plant, PO Box 10183 GR-54110 Thessaloniki

Poż-Pliszka ul. Szczecińska 45 PL-80-392 Gdańsk

Prodex-Systems ul. Artemidy 24 PL-01-497 Warszawa

P.U.P.H. SOLFUM Sp. z o.o. ul. Wojska Polskiego 83 PL-91-755 Łódź

Refrigerant Products Ltd N9 Central Park Estate Westinghouse Road Trafford Park Manchester M17 1PG United Kingdom

Rhodia Organique Fine Ltd PO Box 46 St Andrews Road Avonmouth Bristol BS11 9YF United Kingdom

Siemens SAS 9, boulevard Finot F-77440 St-ThibaultdesVignes

Sigma Aldrich Chemie GmbH Kappelweg 1 D-91625 Schnelldorf

Sigma Aldrich Chimie SARL 80, rue de Luzais L'Isle d'Abeau Chesnes F-38297 St-Quentin Fallavier

Sigma Aldrich Company Ltd The Old Brickyard New Road Gillingham SP8 4XT United Kingdom

SJB Chemical Products BV Wellerondom 11 3230 AG Brielle Nederland

Solquimia Iberia, SL Duque de Alba, 3, 1o E-28012 Madrid

Solvay Fluor GmbH Hans-Böckler-Allee 20 D-30173 Hannover

Solvay Solexis SpA Viale Lombardia 20 I-20021 Bollate MI

Syngenta Crop Protection Surrey Research Park Guildford Surrey GU2 7YH United Kingdom

Synthesia Espanola, SA Conde Borrell, 62 E-08015 Barcelona

UAB Genys Lazdiju, 20 SI-G10 Vilnius Lithuania

Unitor ASA Willembarendzstraat, 50 3165 AB Rotterdam/Albrandswaard Nederland

Wigmors ul. Irysowa 5 PL-51-117 Wrocław

Člen 4

Ta odločba se uporablja od 1. januarja 2005 in preneha veljati 31. decembra 2005.

V Bruslju, 5. septembra 2005 Za Komisijo Stavros DIMAS Član Komisije

(1) UL L 244, 29.9.2000, str. 1. Uredba, kakor je bila nazadnje spremenjena z Uredbo Komisije (ES) št. 2077/2004 (UL L 359, 4.12.2004, str. 28).

(2) UL C 187, 22.7.2004, str. 11.

(3) UL L 220, 15.8.2002, str. 59.

(4) Za nujne uporabe metil bromida bo objavljena ločena odločba Komisije.

PRILOGA I SKUPINI I IN II Uvozne kvote za klorofluoroogljikovodike 11, 12, 113, 114 in 115 in druge popolnoma halogenirane klorofluoroogljikovodike, dodeljene uvoznikom v skladu z Uredbo (ES) št. 2037/2000 za uporabo za surovine in uničenje v obdobju od 1. januarja do 31. decembra 2005. Gospodarska družba Cleanaway Ltd (UK) Honeywell Fluorine Products (NL) Solvay Fluor GmbH (DE) Syngenta Crop Protection (UK) Unitor ASA (NL)

PRILOGA II SKUPINA III Uvozne kvote za halone, dodeljene uvoznikom v skladu z Uredbo (ES) št. 2037/2000 za uničenje v obdobju od 1. januarja do 31. decembra 2005. Gospodarska družba Cleanaway Ltd (UK) Desautel SAS (FR) Poz Pliszka (PL) Siemens SAS (FR) Unitor ASA (NL)

PRILOGA III SKUPINA IV Uvozne kvote za ogljikov tetraklorid, dodeljene uvoznikom v skladu z Uredbo (ES) št. 2037/2000 za uporabo za surovine in uničenje v obdobju od 1. januarja do 31. decembra 2005. Gospodarska družba Cleanaway Ltd (UK) Dow Deutschland (DE) Fenner-Dunlop BV (NL) Honeywell Fluorine Products (NL) Ineos Fluor Ltd (UK) Phosphoric Fertilisers Industry (GR)

PRILOGA IV SKUPINA V Uvozne kvote za 1,1,1-trikloretan, dodeljene uvoznikom v skladu z Uredbo (ES) št. 2037/2000 za uporabo za surovine in za uničenje v obdobju od 1. januarja do 31. decembra 2005. Gospodarska družba Fujifilm Electronic Materials Europe (BE) Arkema SA (FR) Cleanaway Ltd (UK)

PRILOGA V SKUPINA VI Uvozne kvote za metil bromid, dodeljene uvoznikom v skladu z Uredbo (ES) št. 2037/2000 za nekarantenske ukrepe in opravila, ki niso predtovorna, za karantenske ukrepe in predtovorna opravila, za uporabo za surovine ter uničenje za obdobje od 1. januarja do 31. decembra 2005. Gospodarska družba Agropest (PL) Albemarle Chemicals (FR) Alfa Agricultural Supplies (EL) Arkema SA (FR) Cleanaway Ltd (UK) Eurobrom BV (NL) Great Lakes Chemicals (UK) Mebrom NV (BE) PUPH Solfum (PL) Sigma Aldrich Chemie (DE)

PRILOGA VI SKUPINA VIII Uvozne kvote za delno halogenirane klorofluoroogljikovodike, dodeljene proizvajalcem in uvoznikom v skladu z Uredbo (ES) št. 2037/2000 in v skladu z določbami Odločbe 654/2002/ES za uporabo za surovine, predelovalna sredstva, predelavo, uničenje in druge uporabe, dovoljene v skladu s členom 5 Uredbe (ES) št. 2037/2000 za obdobje od 1. januarja do 31. decembra 2005. Proizvajalec Arkema SA (FR) DuPont de Nemours (NL) Honeywell Fluorine Products (NL) Ineos Fluor Ltd (UK) Rhodia Organique (UK) Solvay Fluor GmbH (DE) Solvay Solexis SpA (IT) Uvoznik Alcobre (ES) Asahi Glass (NL) Avantec SA (FR) Boc Gazy (PL) BaySystems Iberia (ES) Calorie SA (FR) Caraïbes Froid SARL (FR) Etis d.o.o. (SI) Empor d.o.o. (SI) Galco SA (BE) Galex SA (FR) Tazzetti Fluids S.r.l. (IT) Harp International (UK) Linde Gaz Polska (PL) Matero (CY) Mebrom (BE) Prodex-Systems (PL) Refrigerant Products (UK) Sigma Aldrich Chimie (FR) Sigma Aldrich Company (UK) SJB Chemical Products (NL) Solquimia Iberia, SL (ES) Synthesia Espanola (ES) UAB Genys (LT) Wigmors (PL)

PRILOGA VII SKUPINA IX Uvozne kvote za bromklorometan, dodeljene uvoznikom v skladu z Uredbo (ES) št. 2037/2000 za uporabo za surovine v obdobju od 1. januarja do 31. decembra 2005. Gospodarska družba Eurobrom BV (NL) Great Lakes (UK) Laboratorios Miret, SA (LAMIRSA) (ES) Sigma Aldrich Chemie (DE)